Fladbåden fra Tornby Bjærgelaug, der er Danmarks ældste og største af sin slags, har gennem noget  tid trængt til en kærlig hånd. Og nu er tiden inde. Med et lån i Skibsbevaringsfonden på en halv million kroner, er den enestående fladbåd endelig kommet på værft hos Han Herred Havbåde, et kystkulturcenter og moderne bådebyggeri ved Slettestrand. Her bliver båden gennemrestaureret. - Det er jo altid spændende at komme til en lidt anden type båd end dem, vi plejer at lave. For normalt er det fiskerbåde, vi trækker op på stranden. - Det her er lidt mere museumsagtigt, siger bådebygger Peter Madsbøll, der har 50 års erfaring med restaureringsarbejde på både. Ifølge ham kan ingen anden fladbåd i landet dog måle sig med denne, der blev bygget omkring år 1870 til det formål at hente varer fra Norge til købmandsgården i Tornby.

Referat:
Vinden har suset og bølgerne skvulpet omkring den i dag 150 år gamle fladbåd, og det har sat sine spor.